ગાંધીનગર: પ્રધાનમંત્રી આવાસ યોજના (શહેર)માં સમગ્ર દેશમાં ગુજરાત પ્રથમ ક્રમાંકે આવ્યું છે. પબ્લિક- પ્રાઇવેટ પાર્ટનરશિપથી શહેરી ગરીબો માટે ઘર નિર્માણમાં ગુજરાત અન્ય તમામ રાજ્યો કરતાં આગળ રહ્યું છે. કેન્દ્રની હાઉસિંગ એન્ડ અર્બન પોવર્ટી વિભાગની દિલ્હીમાં યોજાયેલી એક ઉચ્ચ સ્તરીય બેઠકમાં ઉપરોક્ત માહિતી આપી હતી. આ વિભાગ દ્વારા ૧,૬૯,૩૮૧ નિવાસને પણ શહેરી ગરીબોના કલ્યાણ માટે મંજૂરી અપાઇ હતી. જે દેશના ૮ રાજ્યોના ૧૪૫ શહેરમાં અમલમાં મુકાશે. જે માટે કેન્દ્ર સરકાર રૂ. ૨,૪૪૪ કરોડની સહાય પૂરી પાડશે.